DESY
Store norske leksikon,Realfag,Fysikk,Atom- og kjernefysikk
DESY er et forskningssenter for elementærpartikkelfysikk i Hamburg, Tyskland med en elektronsynkrotron. Senteret driver grunnforskning i høyenergi- og partikkelfysikk, samt produksjon og anvendelse av synkrotronstråling.
Historikk Den første akseleratoren (DESY) ble satt i drift i midten av 1960-årene. I tilknytning til denne ble det 1972 ferdigstilt en lagringsring, DORIS, hvor elektroner og positroner går i motsatt retning av hverandre med energier opp til 11,2 GeV i massesenteret. DORIS ble erstattet av PETRA (se nedenfor) i 2012. I HERA-akseleratoren (satt i drift 1992) kunne protoner og elektroner sendes mot hverandre i samme akseleratorring.1992 ble Institut für Hochenergiephysik i Zeuthen innlemmet i DESY-organisasjonen. Den norske fysikeren Bjørn Wiik spilte i flere år en sentral rolle ved DESY, og var generaldirektør i 1995–1999.HERA-akseleratoren ble stengt i 2007. DESY er engasjert i LHC på CERN, og ikke minst i forberedelser av ILC (International Linear Collider), som kandidat til neste generasjon elektronakselerator.I Zeuthen drives en testfasilitet for fotoninjeksjon (PITZ). Denne aktiviteten er viktig for utvikling av nye generasjoner laserteknikk. Også i Hamburg drives omfattende aktivitet knyttet til laserfysikk, med fasilitetene PETRA III (Røntgenkilde) og FLASH (fri-elektron-laser). Les mer i Store norske leksikon synkrotron akselerator Eksterne lenker DESYs nettsider